text: [{"text_idx": "#000004", "text": "Gareewwan mirga namoomaatiif falman 3 gabaasa Isniina har\u2019aa baasaniin, Israa\u2019el west bank fi Gaazaa irraa ji\u2019a September keessa qofa Falasxiinota 378 himannaa irratti osoo hin banin manneen hidhaa keessatti kan uggurte tahuu ibsan.\nFalasxiinota hidhaman jidduu 10 dubartoota yoo tahan, 52 ammoo ijoollee umriin isaanii 18 gadii akka tahan gabaasni kun ni mul\u2019isa.\nIsraa\u2019el qajeelfama Falasxiinota himannaa tokko malee uggurtee tursiisuu kan baafte tahuu gabaasichi ni addeessa.\nGareewwan mirga namoomaa gabaasa har\u2019a baasan kanaan lakkoofsi Falasxiinota manneen hidhaa Isra\u2019el keessatti dararamaa jiranii ijoollee 200 fi dubartoota 50 dabalatee walumaa galatti nama 6430 ol tahuu beeksisan."}]